JY LEES NOU Basiliepesto
Pynappel-koolslaai met geskroeide mielies
BEAN 16/10 5162,4 25,40
CORN 16/10 2315,8 -23,20
SOYA 16/10 5940 -9,00
SUNS 16/10 5690 57,00
WEAT 16/10 4460 0,00
WMAZ 16/10 2962 19,00
YMAZ 16/10 2869 7,00
175 keer gelees
Die blinkgroen sous is lekker oor pasta, maar smaak ook wonderlik saam met hoender. Smeer ’n bietjie onder ’n hoenderdy of -borsie se vel voor dit gebak word, of gooi ’n paar lepels in hoenderbredie se sous – heerlik. Dis eenvoudig om jou eie pesto te maak. Ons wys jou hoe.
500 ml vars basilieblare
125 ml olie (olyf of kanola)
2 knoffelhuisies, fyngedruk (opsioneel)
60 ml gemengde neute (ons gebruik kasjoeneute, amandels en dennepitte)
125 ml grof gerasperde parmesaankaas
Blansjeer die basielblare vinnig in kookwater. Verwerk die blare, olie, knoffel en neute vinnig in ’n voedselverwerker tot ’n puree of gebruik ’n stamper en vysel en maal dit met die hand tot ’n puree. Voeg nou die sout en kaas by en verwerk (of maal) verder tot ’n romerige, skepbare sous.
Bêre in ’n lugdigte houer in die yskas en gebruik binne 4 dae. Of vries porsies pesto en gebruik binne 3 maande. Lewer 190 ml pesto.
Wenke en variasies
Pesto kan van ander kruie (of ’n mengsel van kruie) ook gemaak word. Probeer dit met vars koljanderblare en brandrissie of met roket en babaspinasie vir nuwe, heerlike geure. Jy kan ook pesto met songedroogde tamaties maak.
Lintnoedels met frikkadelle in tamatiesous en basiliepesto